b"\n_START_ARTICLE_\nClaudi, Luperc i Victori\n_START_SECTION_\nLlegenda\n_START_PARAGRAPH_\nLa tradici\xc3\xb3 els ha considerat fills de sant Marcel el Centuri\xc3\xb3 i diu que van ser martiritzats a Lle\xc3\xb3, durant el regnat de Diocleci\xc3\xa0. Res m\xc3\xa9s se sap de la seva exist\xc3\xa8ncia. La seva festivitat lit\xc3\xbargica s'ha fet coincidir amb la de Marcel, el 30 d'octubre. _NEWLINE_Sembla que la relaci\xc3\xb3 paternofilial d'aquests sants i Marcel \xc3\xa9s ap\xc3\xb2crifa i no s'ajusta a la realitat. \xc3\x89s m\xc3\xa9s probable que Claudi, Luperc i Victori fossin soldats d'origen hisp\xc3\xa0nic i que fossin m\xc3\xa0rtirs a Lle\xc3\xb3, la qual cosa explicaria el seu culte arrelat a l'antic Regne de Lle\xc3\xb3 i territoris propers. La coincid\xc3\xa8ncia de les dates al martirologi faria que es cre\xc3\xa9s una llegenda que l'expliqu\xc3\xa9s, i d'aqu\xc3\xad que passessin a conventir-se en fills de Marcel._NEWLINE_Una altra llegenda, totalment extempor\xc3\xa0nia, deia que aquest Claudi, fill de Marcel, va fundar un monestir prop de la ciutat de Ll\xc3\xa9o, que seria el monestir de San Claudio, ja desaparegut.\n_START_SECTION_\nVeneraci\xc3\xb3\n_START_PARAGRAPH_\nLes rel\xc3\xadquies dels sants van ser traslladades en diverses ocasiona. Ferran I de Castella les va instal\xc2\xb7lar a la col\xc2\xb7legiata de San Isidoro, a Lle\xc3\xb3. El 1173 van portar-se a una esgl\xc3\xa9sia dedicada als tres m\xc3\xa0rtirs, on van ser fins que va ser enderrocada en 1834. Llavors, van traslladar-se a l'esgl\xc3\xa9sia de San Marcelo, a Lle\xc3\xb3, on s\xc3\xb3n actualment."